CELEX: 32006R0339
Language: mt
Date: 2006-02-24 00:00:00
Title: 339/2006/KE: Regolament tal-Kummissjoni (KE) Nru 339/2006 ta’ l- 24 ta’ Frar 2006 li jemenda l-Anness XI għar-Regolament (KE) Nru 999/2001 tal-Parlament Ewropew u tal-Kunsill dwar ir-regoli għall-importazzjoni ta’ annimali bovini ħajjin u prodotti ta’ oriġini bovina, ovina u kaprina Test b'rilevanza għaż-ŻEE.

28.11.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               201
            
         REGOLAMENT TAL-KUMMISSJONI (KE) Nru 339/2006
   ta’ l-24 ta’ Frar 2006
   li jemenda l-Anness XI għar-Regolament (KE) Nru 999/2001 tal-Parlament Ewropew u tal-Kunsill dwar ir-regoli għall-importazzjoni ta’ annimali bovini ħajjin u prodotti ta’ oriġini bovina, ovina u kaprina
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, kontroll u eradikazzjoni ta' ċertu enċefalopatija sponġiformi li tinxtered (1), u b’mod partikolari l-ewwel paragrafu ta’ l-Artikolu 23 tiegħu,
   Billi:
   
               (1)
            
            
               Fl-opinjonijiet tiegħu ta’ l-2001 dwar ir-riskju ġeografiku ta’ l-Enċefalopatija Sponġiformi li Tinxtered (BSE) fil-Brażil, iċ-Ċili, l-El Salvador, in-Nikaragwa, il-Botswana, in-Namibja u l-Isważiland, il-Kumitat Xjentifiku ta’ Tmexxija (“l-SSC”) kkonkluda li l-okkorrenza tal-BSE fil-bhejjem li twieldu f’dawk il-pajjiżi hija minima ħafna. Bħala riżultat, ġew inklużi fil-lista ta' pajjiżi li huma eżenti minn ċerti kondizzjonijiet kummerċjali marbuta mat-TSE għal annimali bovini ħajjin u prodotti ta’ oriġini bovina, ovina u kaprina.
            
         
               (2)
            
            
               Fl-opinjonijiet aġġornati tagħha fi Frar 2005 u Awwissu 2005 dwar ir-riskju ġeografiku ta' BSE għal ċerti pajjiżi terzi, l-Awtorità Ewropea tas-Sikurezza ta’ l-Ikel ikkonkludiet li x’aktarx li hemm il-possibilità li jkun hemm każi tal-BSE fil-bhejjem imwielda fil-Brażil, iċ-Ċili, l-El Salvador, in-Nikaragwa, il-Botswana, in-Namibja u s-Sważiland. Għalhekk, dawk il-pajjiżi m’għandhomx iktar jiġu eżentati mill-kundizzjonijiet kummerċjali marbuta mat-TSE għall-annimali bovini ħajjin u l-prodotti ta’ oriġini bovina, ovina u kaprina.
            
         
               (3)
            
            
               Ir-Regolament (KE) Nru 999/2001 għandu għalhekk jiġi emendat skond dan.
            
         
               (4)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti fuq il-Katina Alimentari u Saħħa ta' l-Annimal,
            
         ADOTTAT DAN IR-REGOLAMENT:
   Artikolu 1
   L-Anness XI għar-Regolament (KE) Nru 999/2001 huwa emendat skond l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar il-24 ta’ Frar 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 147, tal-31.5.2001, p. 1. Regolament kif emendat l-aħħar mir-Regolament tal-Kummissjoni (KE) Nru 1974/2005 (ĠU L 317, tas-3.12.2005, p. 4).
   
      ANNESS
      L-Anness XI huwa emendat kif ġej:
      
                  a)
               
               
                  Fil-parti A, fit-tieni subparagrafu tal-punt 15(b), il-lista tal-pajjiżi tinbidel b'dan li ġej:
                  
                              “—
                           
                           
                              l-Arġentina
                           
                        
                              —
                           
                           
                              l-Awstralja
                           
                        
                              —
                           
                           
                              l-Iżlanda
                           
                        
                              —
                           
                           
                              in-Nouvelle Calédonie
                           
                        
                              —
                           
                           
                              in-New Zealand
                           
                        
                              —
                           
                           
                              il-Panama
                           
                        
                              —
                           
                           
                              il-Paragwaj
                           
                        
                              —
                           
                           
                              is-Singapor
                           
                        
                              —
                           
                           
                              l-Urugwaj
                           
                        
                              —
                           
                           
                              il-Vanuatu”
                           
                        
            
                  b)
               
               
                  Fil-parti D, il-punt 3 jinbidel b'dan li ġej:
                  
                              “3.
                           
                           
                              Il-punt 2 m'għandux japplika għall-importazzjonijiet ta' annimali bovini mwielda u mrobbija kontinwament fil-pajjiżi li ġejjin:
                              
                                          —
                                       
                                       
                                          L-Arġentina
                                       
                                    
                                          —
                                       
                                       
                                          l-Awstralja
                                       
                                    
                                          —
                                       
                                       
                                          l-Iżlanda
                                       
                                    
                                          —
                                       
                                       
                                          in-Nouvelle Calédonie
                                       
                                    
                                          —
                                       
                                       
                                          in-New Zealand
                                       
                                    
                                          —
                                       
                                       
                                          il-Panama
                                       
                                    
                                          —
                                       
                                       
                                          il-Paragwaj
                                       
                                    
                                          —
                                       
                                       
                                          is-Singapor
                                       
                                    
                                          —
                                       
                                       
                                          l-Urugwaj
                                       
                                    
                                          —
                                       
                                       
                                          il-Vanuatu”